**Návrh**

**Zákon**

z ....... 2008,

**ktorým sa mení a dopĺňa zákon č. 619/2003 Z. z. o Slovenskom rozhlase v znení neskorších predpisov a ktorým sa mení a dopĺňa zákon č. 16/2004 Z. z. o Slovenskej televízii v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

**Zákon č. 619/2003 Z. z. o Slovenskom rozhlase v znení zákona č. 587/2006 Z. z., zákona č. 220/2007 Z. z., zákona č. 343/2007 Z. z., zákona č. 68/2008 Z. z. a zákona č. 70/2008 Z. z. sa mení a dopĺňa takto:**

1. V § 8 ods. 1 sa vypúšťa písmeno m). Doterajšie písmená n) až p) sa označujú ako m) až o).
2. Vypúšťa sa poznámka pod čiarou k odkazu č. 14a.
3. V § 20 ods. 3 sa na konci prvej vety slová „osobitného predpisu“  nahrádzajú slovami „tohto zákona“ a odkaz k poznámke pod čiarou č. 28 sa vypúšťa.
4. Poznámka pod čiarou k odkazu č. 28 sa vypúšťa.
5. V § 21 ods. 1 písm. a) znie nasledovne: „a) transfer zo štátneho rozpočtu podľa zákona o štátnom rozpočte na príslušný rok vo výške 0,3% z celkových výdavkov štátneho rozpočtu; tento transfer bude uskutočnený z rozpočtovej kapitoly Ministerstva kultúry Slovenskej republiky,“.
6. V § 21 ods. 1 písm. c) sa na konci dopĺňajú slová: „ ktorý je iný ako transfer podľa písmena a),“.
7. V § 21 sa za odsek 4 vkladá nový odsek 5, ktorý znie: „(5) Transfer zo štátneho rozpočtu podľa odseku 1 písm. a) je Ministerstvo kultúry Slovenskej republiky povinné vykonať najneskôr do 31. januára príslušného kalendárneho roka.“ Doterajší odsek 5 sa označuje ako odsek 6.
8. Za § 24 sa dopĺňa nový § 24a, ktorý vrátane nadpisu znie:

„§ 24a

Zrušovacie ustanovenie účinné od 1.1 2009.

Zrušuje sa zákon č. 68/2008 Z. z. o úhrade za služby verejnosti poskytované Slovenskou televíziou a Slovenským rozhlasom a o zmene a doplnení niektorých zákonov.

**Čl. II**

**Zákon č. 16/2004 Z. z. o Slovenskej televízii v znení zákona č. 588/2006 Z. z., zákona č. 220/2007 Z. z., zákona č. 343/2007 Z. z., zákona č. 68/2008 Z. z. a zákona č. 70/2008 Z. z. sa mení a dopĺňa takto:**

1. V § 8 ods. 1 sa vypúšťa písmeno m). Doterajšie písmená n) a o) sa označujú ako m) a n).
2. Vypúšťa sa poznámka pod čiarou k odkazu č. 15a.
3. V § 20 ods. 3 sa na konci prvej vety slová „osobitného predpisu“  nahrádzajú slovami „tohto zákona“ a odkaz k poznámke pod čiarou č. 33 sa vypúšťa.
4. Poznámka pod čiarou k odkazu č. 33 sa vypúšťa.
5. V § 21 ods. 1 písm. a) znie: „a) transfer zo štátneho rozpočtu podľa zákona o štátnom rozpočte na príslušný rok vo výške 0,6% z celkových výdavkov štátneho rozpočtu; tento transfer bude uskutočnený z rozpočtovej kapitoly Ministerstva kultúry Slovenskej republiky.“
6. V § 21 ods. 1 písm. b) sa na konci dopĺňajú slová: „ ktorý je iný ako transfer podľa písmena a),“.
7. V § 21 sa za odsek 4 vkladá nový odsek 5, ktorý znie: „(5)Transfer zo štátneho rozpočtu podľa ods. 1 písm. a) je ministerstvo kultúry Slovenskej republiky povinné vykonať najneskôr do 31. januára príslušného kalendárneho roka.“ Doterajší odsek 5 sa označuje ako odsek 6.

**Čl. III**

**Tento zákona nadobúda účinnosť 1.1. 2009**